Taman Balai Kota Bandung

Taman Balai Kota Bandung (Aksara Sunda baku: ᮒᮙᮔ᮪ ᮘᮜᮄ ᮊᮧᮒ ᮘᮔ᮪ᮓᮥᮀ) nyaéta taman kota anu aya di Kota Bandung. Taman ieu perenahna di kiduleun Balai Kota Bandung. Kiwari, Taman Balai Kota Bandung mangrupa dua taman anu ngahiji, nyaéta Taman Déwi Sartika jeung Taman Badak. Taman-taman éta diresmikeun ku Walikota Bandung harita, Ridwan Kamil, tanggal 19 Désémber 2017.

Lokasi 
Taman Balai Kota Bandung perenahna dina wewengkon anu lumayan stratégis, dikurilingan ku Jalan Merdeka di wétan, Jalan Wastukéncana di kulon, jeung Jalan Perintis Kemerdekaan di kidul.

Taman Déwi Sartika 
Taman Déwi Sartika perenahna pangkidulna di aréa Taman Balai Kota Bandung. Taman anu lega na 4.390 méter persegi ieu boga ciri khas patung Déwi Sartika di hareupeun taman. Di taman ieu ogé aya area parkir anu digunakeun minangka terminal pikeun Bandros (Bandung Tour on Bus). Calon panumpang anu rék naék Bandros bisa ka aréa Taman Déwi Sartika.

Taman Badak 
Taman Badak perenahna persis di kiduleun Kantor Walikota Bandung.￼ Taman anu lega na 870 méter persegi ini miboga ciri khas patung badak cula hiji. Di taman ieu aya air mancur jeung kolam déét anu digunakeun minangka sarana rékréasi barudak. Di taman ieu ogé aya taman sasatoan anu ngoléksi sasatoan minangka manuk, kelenci, jeung sajabana.

Tempo ogé 
Taman

Rujukan

Tumbu kaluar 
 Situs Resmi Pamaréntah Kota Bandung

Taman